# Приложение № 6

*ОБРАЗЕЦ!*

**ПРОЕКТ НА ДОГОВОР**

**за възлагане на обществена поръчка с предмет**

**„Доставка на консумативи и части за копирни машини, принтери и факс апарати за нуждите на Софийска районна прокуратура“*.***

Днес, ………........ г. в гр. София, на основание чл. 112, ал.1 от Закона за обществените поръчки и във връзка с влязло в сила Решение № …. от ...............г. на Възложителя се сключи настоящият договор, между страните, както следва:

**1.** **СОФИЙСКА РАЙОННА ПРОКУРАТУРА** (СРП), гр. София, бул. ”ген. М. Скобелев” № 23 ЕИК 1218173091476, представлявана от Лилия Стратиева – съдебен администратора на СРП – определено длъжностно лице на основание чл. 7, ал. 1 от Закона за обществените поръчки със Заповед №1183/2016 г., на административния ръководител и районен прокурор на СРП и Радостина Петрова – главен счетоводител, наричани по-нататък в Договора ВЪЗЛОЖИТЕЛ, от една страна и

**2.**......................................................................................................................

..............................................., с ИН по ДДС……………, ЕИК/БУЛСТАТ ................., със седалище и адрес на управление гр. ..............................................................., представлявано от ........................................... .................................., наричано за краткост ИЗПЪЛНИТЕЛ, от друга страна.

се сключи този договор („**Договора**/**Договорът**“) за следното:

**ЧАСТ I. ОСНОВНИ ПОЛОЖЕНИЯ**

**ГЛАВА 1. ПРЕДМЕТ НА ДОГОВОРА**

**1.1.** ВЪЗЛОЖИТЕЛЯТ възлага, а ИЗПЪЛНИТЕЛЯТ приема срещу възнаграждение и при условията на този Договор да осъществява доставки на оригинални и съвместими консумативи за копирни и печатащи устройства за нуждите на СРП, наричани за краткост **„Доставките“**.

**1.2.** ИЗПЪЛНИТЕЛЯТ се задължава да предостави Доставките в съответствие с Техническата спецификация, Предложението за изпълнение и Ценовото си предложение, съставляващи съответно неразделна част от него.

**1.3.** При сключване на Договора или най-късно преди започване на изпълнението му, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите, посочени в офертата на ИЗПЪЛНИТЕЛЯ. ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в предоставената информация в хода на изпълнението на Договора в срок до 2 (два) работни дни от настъпване на съответното обстоятелство.

**1.4.** ВЪЗЛОЖИТЕЛЯТ заявява необходимите му количества и видове консумативи – предмет на договора чрез писмена заявка, факс или е-поща. Всяка отделна доставка ще се индивидуализира по вид, количество в заявката.

ВЪЗЛОЖИТЕЛЯТ си запазва правото да не заяви цялото посочено количество консумативи и части за копирни машини и принтери, по вид и/или по брой/, без от това за него да произтичат каквито и да са неблагоприятни последици.

**1.5.** Срещу изпълнението на всяка доставка, ВЪЗЛОЖИТЕЛЯТ дължи на ИЗПЪЛНИТЕЛЯ възнаграждение, платимо при условията на настоящия договор.

**ГЛАВА 2. СРОК НА ДОГОВОРА. СРОК И МЯСТО НА ИЗПЪЛНЕНИЕ**

**2.1.** Договорът влиза в сила от датата на подписване от ВЪЗЛОЖИТЕЛЯ, която се поставя в началото на Договора върху всички негови екземплярии е със срок на действие 12 (дванадесет) месеца.

**2.2.** Срокът за изпълнение на всяка отделна Доставка е до ………(………) дни, но не по-късно от 5 календарни дни, след изпращане на заявка от ВЪЗЛОЖИТЕЛЯ изпратена по факс или електронна поща, в която се конкретизират изисквания за видовете и количествата на консумативите и времето на доставка. ИЗПЪЛНИТЕЛЯТ няма право да налага ограничения на броя на заявките, отправени от ВЪЗЛОЖИТЕЛЯ по време на действието на договора или в рамките на какъвто и да било период по време на действие на същия.

**2.3.** Мястото на изпълнение на Договора е административната сграда на ВЪЗЛОЖИТЕЛЯ: София, бул. „ген. М. Скобелев" № 23

**ГЛАВА 3. ЦЕНА, РЕД И СРОКОВЕ ЗА ПЛАЩАНЕ.**

**3.1** Общата цена на договора е в размер на 100 000 (сто хиляди) лева, без ДДС и 120 000 (сто и двадесет хиляди) лева с ДДС.

**3.2**.ВЪЗЛОЖИТЕЛЯТ си запазва правото да поръчва доставка на стоки до размера на посочената в т.3.1. максимална прогнозна стойност на договора.

**3.3.** Срещу изпълнението на Доставките, ВЪЗЛОЖИТЕЛЯТ заплаща на ИЗПЪЛНИТЕЛЯ сума формирана на база единичните цени, предложени от ИЗПЪЛНИТЕЛЯ в ценовото му предложение.

**3.4.** В единичните цени са включени всички разходи на ИЗПЪЛНИТЕЛЯ за изпълнение на Доставките, като ВЪЗЛОЖИТЕЛЯТ не дължи заплащането на каквито и да е други разноски, направени от ИЗПЪЛНИТЕЛЯ.

**3.5.** Цените, включени в Ценовото приложение, не подлежат на повишение за целия срок на изпълнение на Договора.

**3.6.** ВЪЗЛОЖИТЕЛЯТ, заплаща цената на всяка предоставена Доставка по този Договор, в срок до 30 (*тридесет*) календарни дни, считано от приемането на изпълнението на същата без забележки и след предоставянето на документите по т. 3.8. Заплащането се извършва от бюджета на СРП.

**3.7**.ВЪЗЛОЖИТЕЛЯТ има право да откаже плащане, когато искането за плащане е оспорено, до отстраняване на причината за отказа.

**3.8.** Всяко плащане по този Договор се извършва въз основа на следните документи:

3.8.1. приемо-предавателен протокол за приемане на Доставката, подписан от представител на ВЪЗЛОЖИТЕЛЯ и ИЗПЪЛНИТЕЛЯ, а в случаите когато изпълнителя има сключен договор с подизпълнител към приемо-предавателния протокол се прилага искане от подизпълнителя, и становище от изпълнителя, относно наличието на оспорване на плащания или част от тях като недължими, както и спазване на разпоредбите на Глава 8 (Предаване и приемане на изпълнението) от Договора.

3.8.2. фактура за дължимата сума за съответната дейност, издадена от ИЗПЪЛНИТЕЛЯ и представена на ВЪЗЛОЖИТЕЛЯ.

**3.9.** Всички плащания по този Договор се извършват в лева чрез банков превод по следната банкова сметка на ИЗПЪЛНИТЕЛЯ:

Банка: …………………………….

BIC: …………………………….

IBAN: ……………………………..

**3.10.** Изпълнителят е длъжен да уведомява писмено Възложителя за всички последващи промени в срок от един работен ден, считано от момента на промяната. В случай че Изпълнителят не уведоми Възложителя в този срок, счита се, че плащанията са надлежно извършени.

**3.11.** Когато изпълнителят е сключил договор/договори за подизпълнение и частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя, въз основа на искане, отправено от подизпълнителя до възложителя чрез изпълнителя, който е длъжен да го предостави на възложителя в 15-дневен срок от получаването му.

В тези случаи възложителят заплаща цената след представяне на:

- фактура от подизпълнителя в оригинал

- приемо-предавателен протокол

- искане от подизпълнителя

- становище, от което да е видно дали ИЗПЪЛНИТЕЛЯ оспорва плащанията или част от тях като недължими.

**3.12.**Независимо от възможността за използване на подизпълнители отговорността за изпълнение на договора за обществена поръчка е на изпълнителя.

**3.13.** ВЪЗЛОЖИТЕЛЯТ приема изпълнението на частта от съответната Доставка, при съответно спазване на разпоредбите на Глава 8 (Предаване и приемане на изпълнението) от Договора.

**ГЛАВА 4. ГАРАНЦИЯ ЗА ИЗПЪЛНЕНИЕ**

**4.1.** При подписването на този Договор, ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 5% *(пет на сто)* от прогнозната стойност на договора за възлагане на обществена поръчка -100 000 (сто хиляди) лева без ДДС, посочена в обявлението за поръчката, а именно 5 000 *(пет хиляди)* лева („**Гаранцията за изпълнение**“), която служи за обезпечаване изпълнението чрез покритие на отговорността на ИЗПЪЛНИТЕЛЯ по Договора.

**4.2.** В случай на изменение на Договора, извършено в съответствие с този Договор и приложимото право, ИЗПЪЛНИТЕЛЯТ се задължава да предприеме необходимите действия за привеждане на Гаранцията за изпълнение в съответствие с изменените условия на Договора, в срок до 7 *(седем)* дни от подписването на допълнително споразумение за изменението.

**4.3.** Действията за привеждане на Гаранцията за изпълнение в съответствие с изменените условия на Договора могат да включват, по избор на ИЗПЪЛНИТЕЛЯ:

1. внасяне на допълнителна парична сума по банковата сметка на ВЪЗЛОЖИТЕЛЯ, при спазване на изискванията на т.4.4. от Договора; и/или;

2. предоставяне на документ за изменение на първоначалната банкова гаранция или нова банкова гаранция, при спазване на изискванията на т.4.5. от Договора; и/или

3. предоставяне на документ за изменение на първоначалната застраховка или нова застраховка, при спазване на изискванията на т.4.7. от Договора.**]**

**4.4.** Когато като Гаранция за изпълнение се представя парична сума, сумата се внася по следната банкова сметка на ВЪЗЛОЖИТЕЛЯ:

BIC: BPBIBGSF,

Банкова сметка IBAN: BG37BPBI79423316601401

СОФИЙСКА РАЙОННА ПРОКУРАТУРА

**4.5.** Когато като Гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банковата гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:

4.5.1. да бъде безусловна и неотменяема банкова гаранция, да съдържа задължение на банката – гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение по този Договор или част от нея.

4.5.2. да бъде със срок на валидност за целия срок на действие на Договора плюс 60 (шестдесет) дни след прекратяването на Договора, като при необходимост срокът на валидност на банковата гаранция се удължава или се издава нова.

**4.6.**В случай на забавено, некачествено, частично или лошо изпълнение, ВЪЗЛОЖИТЕЛЯТ може да се удовлетвори от гаранцията до размера на договорената между страните неустойка.

**4.7.**Когато ВЪЗЛОЖИТЕЛЯТ се е удовлетворил от гаранцията за изпълнение и договорът продължава да е в сила, изпълнителят се задължава в срок до пет дни да допълни гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или да представи документ за изменение на първоначалната банкова гаранция или на нова банкова гаранция, съответно застраховка, така че във всеки момент от действието на договора размерът на гаранцията за изпълнение да бъде в съответствие с този посочен по т. 4.1. от договора.

**4.8.** Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

**4.9.** Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на ВЪЗЛОЖИТЕЛЯ, която трябва да отговаря на следните изисквания:

4.9.1. да обезпечава изпълнението на този Договор чрез покритие на отговорността на ИЗПЪЛНИТЕЛЯ;

4.9.2. да бъде със срок на валидност за целия срок на действие на Договора плюс 60 (шестдесет) дни след прекратяването на Договора.

**4.10.** Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

**4.11.** ВЪЗЛОЖИТЕЛЯТ освобождава Гаранцията за изпълнение в срок до 30 (тридесет) дни след приключване на изпълнението на Договора и окончателно приемане и заплащане на Доставките в пълен размер, ако липсват основания за задържането от страна на ВЪЗЛОЖИТЕЛЯ на каквато и да е сума по нея.

**4.12.** Освобождаването на Гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в т. 3.9. от Договора;

2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;

3. когато е във формата на застраховка – чрез връщане на оригинала на застрахователната полица/застрахователния сертификат на представител на ИЗПЪЛНИТЕЛЯ или упълномощено от него лице.

**4.13.** Гаранцията или съответната част от нея не се освобождава от ВЪЗЛОЖИТЕЛЯ, ако в процеса на изпълнение на Договора е възникнал спор между Страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранциите.

**4.14.** ВЪЗЛОЖИТЕЛЯТ има право да задържи съответна част и да се удовлетвори от Гаранцията за изпълнение, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

**4.15.** ВЪЗЛОЖИТЕЛЯТ има право да задържи Гаранцията за изпълнение в пълен размер, в следните случаи:

1. ако ИЗПЪЛНИТЕЛЯТ не започне работа по изпълнение на Договора в срок до 7 (седем) работни дни след Датата на отправяне на заявка от страна на ВЪЗЛОЖИТЕЛЯ по т. 2.2 и ВЪЗЛОЖИТЕЛЯТ развали Договора на това основание;

2. при пълно неизпълнение, в т.ч. когато конкретна Доставка не отговарят на изискванията на ВЪЗЛОЖИТЕЛЯ и разваляне на Договора от страна на ВЪЗЛОЖИТЕЛЯ на това основание;

3. при прекратяване на дейността на ИЗПЪЛНИТЕЛЯ или при обявяването му в несъстоятелност.

**4.16.** В всеки случай на задържане на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.

**4.17.** Когато ВЪЗЛОЖИТЕЛЯТ се е удовлетворил от Гаранцията за изпълнение и Договорът продължава да е в сила, ИЗПЪЛНИТЕЛЯТ се задължава в срок до 7 (седем) дни да допълни Гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с т.4.1. от Договора.

**4.18.** ВЪЗЛОЖИТЕЛЯТ не дължи лихва за времето, през което средствата по Гаранцията за изпълнение е престояла при него законосъобразно.

**ЧАСТ II. ПРАВА И ЗАДЪЛЖЕНИЯ НА СТРАНИТЕ**

**ГЛАВА 5. ПРАВА И ЗАДЪЛЖЕНИЯ НА СТРАНИТЕ**

**5.1.** Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения на която и да е от Страните.

**ГЛАВА 6. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**6.1. ИЗПЪЛНИТЕЛЯТ има право:**

6.1.1. да получи дължимото възнаграждение в размера, сроковете и при условията, описани в Глава 3 от договора;

6.1.2. да иска и да получава от ВЪЗЛОЖИТЕЛЯ необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора;

**6.2. ИЗПЪЛНИТЕЛЯТ се задължава:**

6.2.1. Да извършва Доставките и да изпълнява задълженията си по този Договор в уговорените срокове и качествено, в съответствие с Договора и Приложенията към него;

6.2.2. Да информира своевременно ВЪЗЛОЖИТЕЛЯ за всички пречки, възникващи в хода на изпълнението на работа, да предложи начин за отстраняването им, като може да поиска от ВЪЗЛОЖИТЕЛЯ указания и/или съдействие за отстраняването им;

6.2.3. Да доставя консумативи, които отговарят на договора, приложенията към него и съответната заявка, както и на всички приложими изисквания за безопасност и годност за употреба;

6.2.4. Когато е приложимо, да представя инструкции за употреба и поддръжка на консумативите, най-късно заедно със съответната Доставка.

6.2.5. Да изпълнява всички законосъобразни указания и изисквания на ВЪЗЛОЖИТЕЛЯ;

6.2.6. Да пази поверителна Конфиденциалната информация, в съответствие с уговореното в Глави 13 и 14 от Договора;

6.2.7. За целия срок на договора да осигурява тонер касетите, изброени в Приложение № 4, на цени, които не надвишават посочените в ценовото предложение. В случай, че някои от тонер касетите бъдат спрени от производство, ИЗПЪЛНИТЕЛЯТ осигурява в договорените срокове тонер касети, изпълняващи същите функции, с най-малко същите показатели и цена, която не надвишава посочената в ценовото предложение за съответната спряна от производство тонер касета.

6.2.8. При констатиране на видими дефекти на стоките в момента на доставката или доставка на такава, която не съответства на спецификацията и техническото предложение, следва да замени в двудневен срок на стоката, която да съответства на спецификацията и техническото предложение.

6.2.9. При проява на скрит фабричен дефект в тридневен срок от установяването му, следва да замени дефектиралата стока, която да съответства на спецификацията и техническото предложение.

6.2.10. Да издава на СРП, надлежно оформен счетоводен документ за всяка доставка.

6.2.11. Да уведомява незабавно ВЪЗЛОЖИТЕЛЯ за всякакви обстоятелства, които могат да окажат влияние на изпълнението на поръчката.

6.2.12. Да не възлага работата или части от нея на подизпълнители, извън посочените в офертата на ИЗПЪЛНИТЕЛЯ;

6.2.13. да сключи договор/договори за подизпълнение с посочените в офертата му подизпълнители в срок от 10 (десет) дни от сключване на настоящия Договор. В срок до 3(три) дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [11 ЗОП](http://web.apis.bg/p.php?i=2752471#p28982788) (*ако е приложимо*)

6.2.14. Да събира обратно, за собствена сметка, празните тонер касети.

**ГЛАВА 7. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**7.1. ВЪЗЛОЖИТЕЛЯТ има право:**

7.1.1. Да изисква и да получава Доставките в уговорените срокове, количество и качество;

7.1.2. да контролира изпълнението на поетите от ИЗПЪЛНИТЕЛЯ задължения, в т.ч. да иска и да получава информация от ИЗПЪЛНИТЕЛЯ през целия Срок на Договора, или да извършва проверки, при необходимост и на мястото на изпълнение на Договора, но без с това да пречи на изпълнението;

7.1.3. да заявява количества от всеки вид тонер касети съобразно нуждите си през периода на действие на договора, без да е обвързан от прогнозните количества, посочени в техническата спецификация;

7.1.4. да откаже направена заявка, като отправи писменото съобщение за отказа в срок от 12 (дванадесет) часа от подаване на заявката;

7.1.5. да откаже приемането на консумативи и съответното заплащане на тяхната стойност, когато същите се отклоняват от параметрите на договора, приложенията към него и направената от страна на ВЪЗЛОЖИТЕЛЯ заявка.

**7.2. ВЪЗЛОЖИТЕЛЯТ се задължава:**

7.2.1. да приеме всяка отделна Доставка в изпълнение на този Договор, когато изпълнението отговаря напълно на договореното;

7.2.2. да заплати на ИЗПЪЛНИТЕЛЯ цената в размера, по реда и при условията, предвидени в този Договор;

7.2.3. да предостави и осигури достъп на ИЗПЪЛНИТЕЛЯ до своите обекти и да му предостави информацията, необходима за извършването на Доставките, предмет на Договора, при спазване на относимите изисквания или ограничения съгласно приложимото право;

7.2.4. да пази поверителна Конфиденциалната информация, в съответствие с уговореното в т.14.1. от Договора;

7.2.5. да оказва съдействие на ИЗПЪЛНИТЕЛЯ във връзка с изпълнението на този Договор, включително и за отстраняване на възникнали пречки пред изпълнението на Договора, когато ИЗПЪЛНИТЕЛЯТ поиска това;

7.2.6. да освободи представената от ИЗПЪЛНИТЕЛЯ Гаранция за изпълнение, съгласно клаузите на т.4-9. - т.4.16. от Договора;

**ЧАСТ III. ИЗПЪЛНЕНИЕ. ПРЕКРАТЯВАНЕ**

**ГЛАВА 8. ПРЕДАВАНЕ И ПРИЕМАНЕ НА ИЗПЪЛНЕНИЕТО**

**8.1.** Предаването на изпълнението на Доставките по всяка отделна заявка се документира с протокол за приемане и предаване, който се подписва от представители на ВЪЗЛОЖИТЕЛЯ и ИЗПЪЛНИТЕЛЯ в два оригинални екземпляра – по един за всяка от Страните („Приемо-предавателен протокол“).

**8.2.** ВЪЗЛОЖИТЕЛЯТ има право:

8.2.1. да приеме изпълнението, когато отговаря на договореното;

8.2.2. да поиска отстраняване на констатирани недостатъци на Доставките, което се извършва в указан от него срок и е изцяло за сметка на ИЗПЪЛНИТЕЛЯ. Когато бъдат установени несъответствия на изпълненото с уговореното или бъдат констатирани недостатъци, ВЪЗЛОЖИТЕЛЯТ може да откаже приемане на изпълнението до отстраняване на недостатъците, като даде подходящ срок за отстраняването им за сметка на ИЗПЪЛНИТЕЛЯ;

8.2.3. да откаже да приеме изпълнението при съществени отклонения от договореното.

**8.3.** Рискът от погиване или повреждане на консумативите преминава върху ВЪЗЛОЖИТЕЛЯ от момента на приемане на съответната доставка, установен с подписването на приемо-предавателен протокол.

**ГЛАВА 9. САНКЦИИ ПРИ НЕИЗПЪЛНЕНИЕ**

**9.1.** При просрочване изпълнението на задълженията по този Договор, неизправната Страна дължи на изправната неустойка в размер на 0.5% *(нула цяло и пет на сто)* от Цената на забавените Доставки по съответната заявка, съответно от стойността на забавеното плащане, за всеки ден забава, но не повече от 10% *(десет на сто)* от Стойността на съответната заявка.

**9.2.** При констатирано лошо или друго неточно или частично изпълнение на отделна Доставка или при отклонение от изискванията на ВЪЗЛОЖИТЕЛЯ, посочени в Техническата спецификация или конкретна заявка, ВЪЗЛОЖИТЕЛЯТ има право да поиска от ИЗПЪЛНИТЕЛЯ да изпълни изцяло и качествено съответната Доставка, без да дължи допълнително възнаграждение за това. В случай, че и повторното изпълнение на Доставката е некачествено, ВЪЗЛОЖИТЕЛЯТ има право да задържи гаранцията за изпълнение и да прекрати договора.

**9.3.** При разваляне на Договора поради виновно неизпълнение на някоя от Страните, виновната Страна дължи неустойка в размер на 10% (*десет* на сто) от прогнозната стойност на Договора.

**9.4.** ВЪЗЛОЖИТЕЛЯТ има право да удържи всяка дължима по този Договор неустойка чрез задържане на сума от Гаранцията за изпълнение, като уведоми писмено ИЗПЪЛНИТЕЛЯ за това.

**9.5.** Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

**ГЛАВА 10. ПРЕКРАТЯВАНЕ НА ДОГОВОРА**

**10.1.** Този Договор се прекратява:

10.1.1. с изтичане на срока по т.2.1. от Договора;

10.1.2. с изпълнението на всички задължения на Страните по него;

10.1.3. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 3 (три) дни от настъпване на невъзможността и да представи доказателства за обективната невъзможност;

10.1.4. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;

10.1.5. при условията по чл. 5, ал. 1, т. 3 от ЗИФОДРЮПДРСЛ.

**10.2.** Договорът може да бъде прекратен:

10.2.1. по взаимно съгласие на Страните, изразено в писмена форма;

10.2.2. когато за ИЗПЪЛНИТЕЛЯ бъде открито производство по несъстоятелност или ликвидация – с писмено изявление на ВЪЗЛОЖИТЕЛЯ.

**10.3.** Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.

**10.4.** За целите на този Договор, Страните ще считат за виновно неизпълнение на съществено задължение на ИЗПЪЛНИТЕЛЯ всеки от следните случаи:

10.4.1. когато ИЗПЪЛНИТЕЛЯТ не е започнал изпълнението на съответната заявка в срок от 7(седем) работни дни от получаването й;

10.4.2. ИЗПЪЛНИТЕЛЯТ е допуснал съществено отклонение от Техническата спецификация или конкретна заявка на ВЪЗЛОЖИТЕЛЯ.

**10.5.** ВЪЗЛОЖИТЕЛЯТ може да развали Договора само с писмено уведомление до ИЗПЪЛНИТЕЛЯ и без да му даде допълнителен срок за изпълнение, ако поради забава на ИЗПЪЛНИТЕЛЯ то е станало безполезно или ако задължението е трябвало да се изпълни непременно в уговореното време.

**10.6.** ВЪЗЛОЖИТЕЛЯТ прекратява Договора в случаите по чл. 118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този Договор.

**10.7.** Във всички случаи на прекратяване на Договора, освен при прекратяване на юридическо лице – Страна по Договора без правоприемство:

10.7.1. ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършената към момента на прекратяване работа и размера на евентуално дължимите плащания; и

10.7.2. ИЗПЪЛНИТЕЛЯТ се задължава:

а) да преустанови предоставянето на Доставките, с изключение на такива дейности, каквито може да бъдат необходими и поискани от ВЪЗЛОЖИТЕЛЯ;

б) да предаде на ВЪЗЛОЖИТЕЛЯ всички отчети, изготвени от него в изпълнение на Договора до датата на прекратяването; и

в) да върне на ВЪЗЛОЖИТЕЛЯ всички документи и материали, които са собственост на ВЪЗЛОЖИТЕЛЯ и са били предоставени на ИЗПЪЛНИТЕЛЯ във връзка с предмета на Договора.

**10.8.** При предсрочно прекратяване на Договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред Доставки.

**ЧАСТ IV. ОБЩИ РАЗПОРЕДБИ**

**ГЛАВА 11. ДЕФИНИРАНИ ПОНЯТИЯ И ТЪЛКУВАНЕ**

**11.1.** Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

**11.2.** При противоречие между различни разпоредби или условия, съдържащи се в Договора и Приложенията, се прилагат следните правила:

1. специалните разпоредби имат предимство пред общите разпоредби;

2. разпоредбите на Приложенията имат предимство пред разпоредбите на Договора.

**ГЛАВА 12. СПАЗВАНЕ НА ПРИЛОЖИМИ НОРМИ**

**12.1.** При изпълнението на Договора, ИЗПЪЛНИТЕЛЯТ е длъжен да спазва всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

**ГЛАВА 13. КОНФИДЕНЦИАЛНОСТ**

**13.1.** Всяка от Страните по този Договор се задължава да пази в поверителност и да не разкрива или разпространява информация за другата Страна, станала й известна при или по повод изпълнението на Договора („**Конфиденциална информация**“). Конфиденциалната информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора. Не се смята за конфиденциална информацията, касаеща наименованието на изпълнения проект, стойността и предмета на този Договор, с оглед бъдещо позоваване на придобит професионален опит от ИЗПЪЛНИТЕЛЯ.

**13.2.** С изключение на случаите, посочени в т.13.3., Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

**13.3.** Не се счита за нарушение на задълженията за неразкриване на Конфиденциална информация, когато:

13.3.1. информацията е станала или става публично достъпна, без нарушаване на този Договор от която и да е от Страните;

13.3.2. информацията се изисква по силата на закон, приложим спрямо която и да е от Страните; или

13.3.3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

**13.4.** В случаите по точки 13.3.2 или 13.3.3 Страната, която следва да предостави информацията, уведомява незабавно другата Страна по Договора.

**13.4.** Задълженията по тази клауза се отнасят до ИЗПЪЛНИТЕЛЯ, всички негови поделения, контролирани от него фирми и организации, всички негови служители и наети от него физически или юридически лица, като ИЗПЪЛНИТЕЛЯТ отговаря за изпълнението на тези задължения от страна на такива лица.

Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

**ГЛАВА 14. ПУБЛИЧНИ ИЗЯВЛЕНИЯ**

**14.1.** ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с извършване на Доставките, предмет на този Договор, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ, което съгласие няма да бъде безпричинно отказано или забавено.

**ГЛАВА 15. ПРЕХВЪРЛЯНЕ НА ПРАВА И ЗАДЪЛЖЕНИЯ**

**15.1.** Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора могат да бъдат прехвърляни или залагани съгласно приложимото право.

**ГЛАВА 16. ИЗМЕНЕНИЯ**

**16.1.** Този Договор може да бъде изменян само с допълнителни споразумения, изготвени в писмена форма и подписани от двете страни, в съответствие с изискванията и ограниченията на ЗОП.

**ГЛАВА 17. НЕПРЕОДОЛИМА СИЛА**

**17.1.** Страните не отговарят за неизпълнение на задължение по този Договор, когато невъзможността за изпълнение се дължи на непреодолима сила.

**17.2.** За целите на този Договор, „непреодолима сила“ има значението на това понятие по смисъла на чл.306, ал.2 от Търговския закон. Страните се съгласяват, че за непреодолима сила ще се считат и изменения в приложимото право, касаещи дейността на която и да е от тях, и възпрепятстващи изпълнението или водещи до невъзможност за изпълнение на поетите с Договора задължения.

**17.3.** Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата страна незабавно при настъпване на непреодолимата сила. Към уведомлението се прилагат всички релевантни и/или нормативно установени доказателства за настъпването и естеството на непреодолимата сила, причинната връзка между това обстоятелство и невъзможността за изпълнение, и очакваното времетраене на неизпълнението.

**17.4.** Докато трае непреодолимата сила, изпълнението на задължението се спира. Засегнатата страна е длъжна, след съгласуване с насрещната страна, да продължи да изпълнява тази част от задълженията си, които не са възпрепятствани от непреодолимата сила.

**17.5.** Не може да се позовава на непреодолима сила страна:

17.5.1. която е била в забава или друго неизпълнение преди настъпването на непреодолима сила;

17.5.2. която не е информирала другата страна за настъпването на непреодолима сила; или

17.5.3. чиято небрежност или умишлени действия или бездействия са довели до невъзможност за изпълнение на Договора.

**17.6.** Липсата на парични средства не представлява непреодолима сила.]

**ГЛАВА 18. НИЩОЖНОСТ НА ОТДЕЛНИ КЛАУЗИ**

**18.1.** В случай, че някоя от клаузите на този Договор е недействителна или неприложима, това не засяга останалите клаузи. Недействителната или неприложима клауза се замества от повелителна правна норма, ако има такава.

**ГЛАВА 19. УВЕДОМЛЕНИЯ**

**19.1.** Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

**19.2.** За целите на този Договор данните и лицата за контакт на Страните са, както следва:

За ВЪЗЛОЖИТЕЛЯ:

Адрес за кореспонденция: ………………………………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

За ИЗПЪЛНИТЕЛЯ:

Адрес за кореспонденция: ………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

**19.3.** За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

3. датата на приемането – при изпращане по факс;

4. датата на получаване – при изпращане по електронна поща.

**19.4.** Всяка кореспонденция между страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната страна е длъжна да уведоми другата в писмен вид в срок до 3(*три*) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**19.5.** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 3 (*три*) дни от вписването ѝ в съответния регистър.

**ГЛАВА 20. ПРИЛОЖИМО ПРАВО**

**20.1.** За неуредените в този Договор въпроси се прилагат разпоредбите на действащото българско законодателство.

**ГЛАВА 21. РАЗРЕШАВАНЕ НА СПОРОВЕ**

**21.1.** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между страните чрез преговори, а при непостигане на съгласие – спорът ще се отнася за решаване от компетентния български съд.

Този Договор е изготвен и подписан в 2 (два) еднообразни екземпляра – по един за всяка от страните.

**ПРИЛОЖЕНИЯ**

Към този Договор се прилагат и са неразделна част от него следните приложения:

Приложение № 4 – Предложение за изпълнение на ИЗПЪЛНИТЕЛЯ;

Приложение № 5 – Ценово предложение на ИЗПЪЛНИТЕЛЯ;

Приложение № 3 – Банкова гаранция за изпълнение на договора.

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

**Лилия Стратиева, …………………………………**

**съдебен администратор на СРП ………………………………….**

**възложител по** **заповед №1183/16 г. …………………..…………..**

**……………………….**

**гл.счетоводител на СРП**

**Съгласувал за СРП по рада на чл. 22 от ВПСРПУЦОП**

**прокурор Росица Тошева – Иванова ………………………….**